বাংলাদেশ ব্যাংকের তথ্য অনুযায়ী, একটি সময় ব্যাংকগুলো নিজেদের মতো করে হিসাব খুলতো। তবে ২০০২ সালে কেন্দ্রীয় ব্যাংকের এক সার্কুলারের মাধ্যমে হিসাব খোলার আগে গ্রাহকের সঠিক ও পূর্ণাঙ্গ পরিচিতি (কেওয়াইসি) সংগ্রহ ও সংরক্ষণ বাধ্যতামূলক করা হয়। পরে ২০০৫ সালের জুলাই মাসে এক নির্দেশনায় ২০০২ সালের ৩০ এপ্রিলের আগে খোলা সব হিসাবের কেওয়াইসি নিতে বলা হয়। এছাড়া ওই নির্দেশনার আগে খোলা সব হিসাবের কেওয়াইসি নিতে ব্যাংকগুলোকে প্রথমে ২০১০ সালের ৩০ এপ্রিল এবং পরে ২০১২ সাল পর্যন্ত সময় দেওয়া হয়। তবে নির্ধারিত সময়ে অনেক ব্যাংক গ্রাহকের পূর্ণাঙ্গ পরিচিতি সংগ্রহ ও হিসাবের তথ্য হালনাগাদ করতে ব্যর্থ হয়।